CELEX: 32014R0757
Language: da
Date: 2014-07-10 00:00:00
Title: Kommissionens gennemførelsesforordning (EU) nr. 757/2014 af 10. juli 2014 om tarifering af visse varer i den kombinerede nomenklatur

15.7.2014   
            
            
               DA
            
            
               Den Europæiske Unions Tidende
            
            
               L 207/1
            
         KOMMISSIONENS GENNEMFØRELSESFORORDNING (EU) Nr. 757/2014
   af 10. juli 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En æske af stål i størrelsen ca. 22,5 × 16,5 × 5,5 cm med en vægtykkelse på over 0,5 mm og et rumindhold på mindre end 50 l. Æsken har et låg, der er fastgjort ved hjælp af hængsler, og en lukkeanordning på den modsatte side af hængslerne. Æsken har et håndtag på samme side som lukkeanordningen.
                  Der er relieflignende billeder af kiks og tegneseriedyr på låget og bunden af æsken.
                  Æsken er ikke tilpasset indvendigt.
                  Se billede A og B (1)
                  
               
               
                  7326 90 98
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7326, 7326 90 og 7326 90 98.
                  I betragtning af varens objektive karakteristika, herunder den enkle indvendige side og lille størrelse, anses varen ikke for en kuffert eller en dokumentmappe under KN-kode 4202. Varen har ikke en særlig form eller en indvendig indretning til specifikke værktøjer med eller uden deres tilbehør (se også de forklarende bemærkninger til det harmoniserede system pos. 4202, tredje afsnit). Tarifering under pos. 4202 er derfor udelukket.
                  På grund af varens objektive karakteristika, dvs. manglen på elementer, der gør det muligt at identificere den som en salgsforpakning til specifikke forbrugsvarer, er tarifering som en dåse under pos. 7310 også udelukket (se også Forklarende Bemærkninger til HS, pos. 7310, andet afsnit).
                  Varen tariferes derfor under KN-kode 7326 90 98 som andre varer af jern og stål.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Billederne tjener kun til information.